Heiligenkreuz (opatija)
<s>Opatija Heiligenkreuz (njemački Stift Heiligenkreuz) je cistercitska opatija u austrijskoj općini Heiligenkreuz u Wienerwaldu u saveznoj zemlji Donjoj Austriji.</s>

<s>Historija 
Opatiju Heiligenkreuz osnovao je 1133. austrijski markgrof Leopold III, i poklonio joj relikviju, komadić drva iz Palestine koji je navodno bio dio križa na kojem je bio pribijen Isus, po toj relikviji je opatija dobila ime Heiligenkreuz (Sveti križ).</s><s>To je drugi najstariji cistercitski samostan u Austriji, koji je bio nukleus iz kog su izniknuli i brojni drugi samostani Zwettla (1138), Baumgartenberg (1142), Marienberg (1197), Lilienfeld (1202) i brojni drugi.</s>

<s>Najipresivniji objekt u tom kompleksu je opatijska crkva, romanička jednobrodna bazilika, posvećena 1187. s romaničkom fasadom, transeptom iz 13. vijeka i impresivnim korom koji je posvećen 1295. i predstavlja remek djelo austrijske gotike.</s><s>Samostanski klaustar podignut je između 1220. i 1240., ali je kompletno rekonstruiran u 19. vijeku u neogotičkom stilu.</s><s>Uokolo njega nižu se gotičke zgrade sa spavaonicma.</s>

<s>Barokna faza izgradnje opatije započela je 1641. a završila je 1662., u tom periodu obnovljene su i podignute nove spavaonice i južni klaustar.</s><s>Izgradnja sakristije i zvonika započela je 1667. a završila je 1674. godine.</s><s>Osmanlije su 1683. zapalile Heiligenkreuz, nakon tog je obnovljen.</s><s>Tad mu je dograđeno barokno dvorište, s kužnim stupom posvećen sv. Trojstvu (1736. - 1739.) i Josef fontana od Giulianija (1739).</s>

<s>Opatija ima veliku biblioteku i grobnice babenbergovaca; Leopolda IV, Leopolda V, Friedricha I i Friedricha II.</s><s>U opatijskom parku podignuta je Kalvarija između 1731. i 1750.</s><s>Opatija Neukloster iz Wiener Neustadta se 1881. ujedinila s Opatijom Heiligenkreuz, a 1954.</s><s>Heiligenkreuz je podigao novi filijalni samostan u Mönchhofu u Gradišću za cistercitske redovnice iz njemačkog Landshuta.</s><s>Opatija Heiligenkreuz je 1999. imala 53 redovnika, 17 povezanih parohija i jednu teološku akademiju (osnovanu 1802.).</s>

<s>Izvori</s>

<s>Vanjske veze</s>

<s>Službene stranice Opatije Heiligenkreuz</s>

<s>Manastiri i samostani u Austriji
Heiligenkreuz
Katoličanstvo u Austriji
Romaničke crkve
Gotička arhitektura
Barokna arhitektura
Neogotička arhitektura</s>

